stanford-oval/wikipedia huggingface dataset:
ตำบลเจ็ดเสมียน
ประชากร

ตำบลเจ็ดเสมียนมีจำนวนประชากรทั้งหมด 5,743 คน โดยแยกได้ดังนี้
| หมู่บ้าน | หมู่ที่ | ชาย>  (คน) | หญิง>  (คน) | ประชากร>  (คน) พ.ศ. 2562 | ครัวเรือน>  (หลัง) |
| --- | --- | --- | --- | --- | --- |
| **ทะเบียนบ้านกลาง | 0 | 17 | 20 | 37 | 3 |
| วังลึก | 1 | 501 | 595 | 1,096 | 355 |
| เกาะสมบูรณ์ | 2 | 583 | 638 | 1,221 | 517 |
| เจ็ดเสมียน | 3 | 75 | 80 | 155 | 69 |
| สนามชัย | 4 | 540 | 530 | 1,070 | 399 |
| คลองมะขาม | 5 | 363 | 371 | 734 | 214 |
| ดอนไม้เรียง | 6 | 668 | 762 | 1,430 | 605 |
| รวม | 6 | 2,747 | 2,996 | 5,743 | 2,162 |
การขนส่ง

การรถไฟแห่งประเทศไทย – สายใต้
สถานีเจ็ดเสมียน
ระเบียงภาพ

อาคารสถานีรถไฟเจ็ดเสมียน (เดิม) ในเส้นทางรถไฟสายใต้
แม่น้ำแม่กลองช่วงที่ไหลผ่านเขตเทศบาลตำบลเจ็ดเสมียน
โรงพยาบาลเจ็ดเสมียน
หม่อมเจ้าอากาศดำเกิง รพีพัฒน์

| หม่อมเจ้าอากาศดำเกิง รพีพัฒน์ |
| --- | --- |
หม่อมเจ้า ชั้น 5

ประสูติ: 12 พฤศจิกายน พ.ศ. 2447 จังหวัดพระนคร ประเทศสยาม
สิ้นชีพตักษัย: 18 พฤษภาคม พ.ศ. 2475 (27 ปี) ฮ่องกงของบริเตน จักรวรรดิบริติช ประเทศจีน
ราชสกุล: รพีพัฒน์
ราชวงศ์: จักรี
พระบิดา: พระเจ้าบรมวงศ์เธอ กรมหลวงราชบุรีดิเรกฤทธิ์
พระมารดา: หม่อมอ่อน รพีพัฒน์ ณ อยุธยา
ศาสนา: พุทธ
หม่อมเจ้าอากาศดำเกิง รพีพัฒน์ (12 พฤศจิกายน พ.ศ. 2447 – 18 พฤษภาคม พ.ศ. 2475) หรือเป็นที่รู้จักในนามปากกา วรเศวต เป็นพระโอรสในพระเจ้าบรมวงศ์เธอ กรมหลวงราชบุรีดิเรกฤทธิ์ ประสูติแต่หม่อมอ่อน รพีพัฒน์ ณ อยุธยา มีโสทรภราดาและโสทรภคินี 10 องค์
พระราชประวัติ

หม่อมเจ้าอากาศดำเกิงทรงศึกษาชั้นต้นจากโรงเรียนอัสสัมชัญ และศึกษาต่อชั้นมัธยม 4 ที่โรงเรียนเทพศิรินทร์ แต่สอบตกชั้นมัธยม 7 จึงทรงออกจากโรงเรียน เสด็จไปศึกษาต่อวิชากฎหมายที่สำนักมิดเดิ้ลเทมเปิ้ล กรุงลอนดอน ประเทศอังกฤษ แต่ด้วยความที่ไม่โปรดในเรื่องกฎหมาย จึงทรงคลุกคลีอยู่กับหมู่นักหนังสือพิมพ์อังกฤษ จนล้มเหลวในเรื่องการศึกษา แต่โชคดีที่ได้รับพระราชทานทุนจากพระบาทสมเด็จพระปกเกล้าเจ้าอยู่หัว ให้ไปศึกษาวิชาการต่างประเทศ ที่เมืองจอร์จทาวน์ สหรัฐ แต่ประชวรหนักทำให้ต้องเสด็จกลับประเทศไทย
หม่อมเจ้าอากาศดำเกิงทรงเข้ารับราชการในกรมไปรษณีย์โทรเลข และกรมสาธารณสุข กระทรวงมหาดไทย ทรงสนทัยในการประพันธ์มาตั้งแต่ครั้งศึกษาอยู่ที่โรงเรียนเทพศิรินทร์ โดยทรงร่วมกับกุหลาบ สายประดิษฐ์ ทำหนังสือในห้องเรียน เมื่อมาทำงานที่กรมสาธารณสุข ได้นิพนธ์นวนิยายเรื่องแรก คือ "ละครแห่งชีวิต" โดยสมเด็จพระเจ้าบรมวงศ์เธอ เจ้าฟ้าบริพัตรสุขุมพันธุ์ กรมพระนครสวรรค์วรพินิต เสนาบดีกระทรวงมหาดไทย ได้ประทานเงินทุนในการจัดพิมพ์ เมื่อปี พ.ศ. 2472 แม้ว่าจะมีราคาสูงถึงเล่มละ 3.50 บาท แต่ปรากฏว่าขายหมดทั้ง 2,000 เล่ม จนต้องมีการพิมพ์ครั้งที่สอง
ในปี พ.ศ. 2473 หม่อมเจ้าอากาศดำเกิงนิพนธ์เรื่อง ผิวเหลืองหรือผิวขาว (ต่อมาใช้ชื่อ “ผิวเหลืองผิวขาว”) และตามมาด้วย รวมเรื่องสั้น วิมานทลาย กับครอบจักรวาล
หม่อมเจ้าอากาศดำเกิงทรงประสบความผิดหวังในเรื่องความรักและชีวิต เนื่องจากฐานะทางเศรษฐกิจตกต่ำ จึงเสด็จหนีไปฮ่องกงในปลายเดือนมกราคม ปี พ.ศ. 2474 ดำรงชนม์ชีพด้วยการเขียนบทความลงพิมพ์ในหนังสือพิมพ์ฮ่องกง
หม่อมเจ้าอากาศดำเกิง รพีพัฒน์ สิ้นชีพิตักษัย เมื่อวันที่ 18 พฤษภาคม พ.ศ. 2475 สิริชันษา 27 ปี ตามเอกสารฮ่องกงระบุว่าด้วยไข้มาลาเรีย แต่มีผู้เห็นเหตุการณ์กล่าวว่า เป็นการเปิดแก๊สปลงชนม์
ผลงาน > นวนิยาย

ละครแห่งชีวิต (หนังสือดี 100 เล่มที่คนไทยควรอ่าน)
ผิวเหลืองผิวขาว
ผลงาน > รวมเรื่องสั้นขนาดยาว

วิมานทลาย
ครอบจักรวาล
ผลงาน > เรื่องสั้นอื่น ๆ

ดาราคู่ชีพ
โชคมนุษย์
อำนาจกฎธรรมดา
เรื่องชีวิตที่ 1
เรื่องชีวิตที่ 2
ผลงาน > เรื่องแปล

เอนีวา ซองครัวต์
แหล่งข้อมูลอื่น

Pasoot Lasuka. “Emotion and Rationality of Traveling in Arkartdamkeung Rapeephat’s The Circus of Life.” ใน ถนอม ชาภักดี และคนอื่นๆ (บก.), เอกสารประกอบการประชุมวิชาการระดับชาติ เวทีวิจัยมนุษยศาสตร์ไทย ครั้งที่ 11 เปิดโลกสุนทรีย์ในวิถีมนุษยศาสตร์. น. 431-441. กรุงเทพฯ: มีดี กราฟิก, 2560.
บุคคลที่เกิดในปี พ.ศ. 2488

ด้านล่างนี้เป็นบุคคลที่เกิดในปี พ.ศ. 2488
มกราคม

1 มกราคม
ยฺเหวียน เหอผิง ผู้กำกับภาพยนตร์ชาวจีน
วิทูร หลังจิ อดีตสมาชิกสภาผู้แทนราษฎรจังหวัดสตูล (เสียชีวิต 7 พฤศจิกายน พ.ศ. 2552)
สเลมาลย์ อิทธิอนุชิต แชมป์ OPBF ชาวไทยคนที่ 12
2 มกราคม - สโลโบดัน พราลยัค นายพลชาวโครแอต
6 มกราคม - กนกวรรณ ด่านอุดม นักแสดง, ผู้จัดละครชาวไทย
7 มกราคม
ราฟาเอล เฮอร์รีร่า แชมป์โลกมวยสากลชาวเม็กซิโก
โอลเล เวสต์ลิง
10 มกราคม
ชัยณรงค์ มนเทียรวิเชียรฉาย ประธานสื่อมวลชนคาทอลิกแห่งประเทศไทย
ร็อด สจ๊วต นักร้อง นักแต่งเพลงชาวอังกฤษ
12 มกราคม - วิชิต สุรพงษ์ชัย อดีตรัฐมนตรีว่าการกระทรวงคมนาคม ประธานกรรมการบริหารธนาคารไทยพาณิชย์
14 มกราคม - ฝั่ม จี ลาน ผู้วิจัยเศรษฐกิจชาวเวียดนาม
15 มกราคม - เจ้าหญิงไมเคิลแห่งเคนต์ พระบรมวงศานุวงศ์อังกฤษ
21 มกราคม - มนันยา ธนะภู นามปากกาของ (มนันยา ธนะภูมิ) นักเขียนชาวไทย
กุมภาพันธ์

5 กุมภาพันธ์ - เซย์ ซัม นักการเมืองกัมพูชา
6 กุมภาพันธ์ - บ็อบ มาร์เลย์ นักร้องชาวจาเมกา (เสียชีวิต 11 พฤษภาคม พ.ศ. 2524)
7 กุมภาพันธ์ - สมบัติ จันทรวงศ์ นักวิจัยดีเด่นแห่งชาติ
8 กุมภาพันธ์ - รีโน บาริลลารี นักถ่ายภาพชาวอิตาลี
9 กุมภาพันธ์ - มีอา ฟาร์โรว์ นักแสดงชาวอเมริกัน
10 กุมภาพันธ์
พิทักษ์ คันธจันทร์ อดีตผู้สื่อข่าวและอดีตช่างภาพกีฬาสายมวย
วัลลภ ไทยเหนือ อดีตรัฐมนตรีช่วยว่าการกระทรวงสาธารณสุข อดีตปลัดกระทรวงสาธารณสุข
12 กุมภาพันธ์ - ไสว บุญมา อดีตเศรษฐกรอาวุโส
14 กุมภาพันธ์ - เจ้าชายฮันส์-อาดัมที่ 2 แห่งลิกเตนสไตน์
17 กุมภาพันธ์
ธวัชชัย อนามพงษ์ สมาชิกสภาผู้แทนราษฎรจังหวัดจันทบุรี
พีท โพสเทลเวท นักแสดงชาวอังกฤษ (เสียชีวิต 2 มกราคม พ.ศ. 2554)
20 กุมภาพันธ์ - จอร์จ สมูท นักฟิสิกส์ดาราศาสตร์และนักจักรวาลวิทยาชาวอเมริกัน
24 กุมภาพันธ์ - ปรีชา บุญมี อดีตสมาชิกสภาผู้แทนราษฎรจังหวัดปัตตานี
มีนาคม

2 มีนาคม - สมศักดิ์ โกศัยสุข อดีตหนึ่งในแกนนำพันธมิตรประชาชนเพื่อประชาธิปไตย
3 มีนาคม - ปลอดประสพ สุรัสวดี อดีตรองนายกรัฐมนตรี อดีตรัฐมนตรีว่าการกระทรวงวิทยาศาสตร์และเทคโนโลยี อดีตอธิบดีกรมประมง อดีตปลัดกระทรวงกระทรวงทรัพยากรธรรมชาติและสิ่งแวดล้อม
15 มีนาคม - เจี้ย ยฺเหวียน นักแสดงชาวฮ่องกง นักต่อสู้ป้องกันตัว (เสียชีวิต 16 พฤศจิกายน พ.ศ. 2520)
21 มีนาคม - โจ คย็อง-ฮวัน นักแสดงชาวเกาหลีใต้
28 มีนาคม - โรดรีโก ดูแตร์เต นักการเมือง ประธานาธิบดีฟิลิปปินส์
30 มีนาคม - เอริก แคลปตัน นักกีตาร์/นักร้อง/นักดนตรี/นักแต่งเพลงชาวอังกฤษ
เมษายน

2 เมษายน - ลินดา ฮันต์ นักแสดงชาวอเมริกัน
3 เมษายน - แมน เนรมิตร นักร้องลูกทุ่งชาวไทย
14 เมษายน - ริตชี แบล็กมอร์ นักกีตาร์ นักดนตรีชาวอังกฤษ
20 เมษายน
เตนเซน อดีตประธานาธิบดีพม่า นายกรัฐมนตรีคนที่ 11 ของพม่า
สุจิตต์ วงษ์เทศ นักเขียนชาวไทย ศิลปินแห่งชาติ
พฤษภาคม

1 พฤษภาคม - โยโกะ อะกิ นักแต่งเพลง, นักร้อง, นักเขียนชาวญี่ปุ่น
9 พฤษภาคม - ยุพพ์ ไฮน์เคส อดีตนักฟุตบอล ผู้จัดการทีมชาวเยอรมัน
12 พฤษภาคม - สุดจิตต์ พันธ์สังข์ ศิลปินกรมศิลปากร
15 พฤษภาคม - เจ้าชายดูอาร์ท ปิโอ ดยุกแห่งบรากันซา
16 พฤษภาคม - ฉวีวรรณ ดำเนิน ศิลปินแห่งชาติ หมอลำ
18 พฤษภาคม - สุทัศน์ เงินหมื่น อดีตรัฐมนตรีว่าการกระทรวงยุติธรรม, อดีตรองนายกรัฐมนตรี, กรรมการสภาที่ปรึกษาพรรคประชาธิปัตย์ และอดีตสมาชิกสภาผู้แทนราษฎร จังหวัดอำนาจเจริญ
19 พฤษภาคม - พีต ทาวน์เซนด์ นักกีตาร์ นักร้อง นักแต่งเพลง และนักประพันธ์ชาวอังกฤษ
21 พฤษภาคม - บุญชู ตรีทอง อดีตรัฐมนตรีว่าการทบวงมหาวิทยาลัย อดีตรัฐมนตรีช่วยว่าการกระทรวงการคลัง และอดีตสมาชิกสภาผู้แทนราษฎร จังหวัดลำปาง
22 พฤษภาคม - ปานเทพ กล้าณรงค์ราญ ประธานคณะกรรมการป้องกันและปราบปรามการทุจริตแห่งชาติ
27 พฤษภาคม - ประสพสุข บุญเดช อดีตประธานวุฒิสภา
31 พฤษภาคม - โลร็อง บากโบ ประธานาธิบดีคนที่ 4 แห่งโกตดิวัวร์
มิถุนายน

1 มิถุนายน - เฟิง ชุ้ยฟาน นักแสดงและผู้กำกับภาพยนตร์ชาวฮ่องกง
2 มิถุนายน - จรุงจิตต์ ทีขะระ นางสนองพระโอษฐ์
5 มิถุนายน - สรวง สันติ นักร้องชาวไทย นักแต่งเพลง
6 มิถุนายน - ช็อง อก-จิน อดีตนักวอลเลย์บอลหญิงชาวเกาหลีเหนือ
14 มิถุนายน - ฮิโระชิ มิยะอุชิ นักแสดงชาวญี่ปุ่น
15 มิถุนายน - สมสะหวาด เล่งสะหวัด รองนายกรัฐมนตรีลาว
17 มิถุนายน - เอดดี เมิกซ์ นักจักรยานอาชีพชาวเบลเยียม
19 มิถุนายน
ดามพ์ ดัสกร นักแสดงชายชาวไทย
ราดอวาน คาราจิช อดีตนักการเมืองสาธารณรัฐเซิร์ปสกา
ออง ซาน ซูจี กวี นักการเมือง และผู้ได้รับรางวัลโนเบลสาขาสันติภาพ ชาวพม่า
20 มิถุนายน - ฮัสซัน อับชีร ฟาราห์ ทหารผ่านศึกและนักการเมืองชาวโซมาเลีย
21 มิถุนายน - พิศาล อัครเศรณี ผู้กำกับ นักแสดง นักแสดงภาพยนตร์ชาวไทย (ถึงแก่กรรม 4 ธันวาคม พ.ศ. 2561)
23 มิถุนายน - สุชาติ แก้วนาโพธิ์ อดีตสมาชิกสภาผู้แทนราษฎรจังหวัดชุมพร
24 มิถุนายน - สุชาติ สวัสดิ์ศรี นักเขียนชาวไทย
25 มิถุนายน
คาร์ลี ไซมอน นักร้อง-นักแต่งเพลง นักดนตรีชาวอเมริกัน
ชัยสิทธิ์ ชินวัตร อดีตผู้บัญชาการทหารสูงสุด อดีตผู้บัญชาการทหารบก
ยอดชาย เมฆสุวรรณ นักแสดงชาวไทย
กรกฎาคม

3 กรกฎาคม - ณรงค์ชัย อัครเศรณี คณะที่ปรึกษาคณะรักษาความสงบแห่งชาติ อดีตรัฐมนตรีว่าการกระทรวงพาณิชย์
5 กรกฎาคม - จารุวรรณ เมณฑกา ผู้ว่าการตรวจเงินแผ่นดิน
6 กรกฎาคม - บุญช่วง เด่นดวง ศิลปินมรดกอีสาน
7 กรกฎาคม
บัญชา แสงหิรัญ อธิการบดีมหาวิทยาลัยอัสสัมชัญ
เฟเลติ เซเวเล นายกรัฐมนตรีคนที่ 14 ของประเทศตองงา
10 กรกฎาคม
พิภพ ธงไชย หนึ่งในแกนนำพันธมิตรประชาชนเพื่อประชาธิปไตย
สุทัศน์ ยกส้าน นักวิทยาศาสตร์สาขา ฟิสิกส์ชาวไทย
13 กรกฎาคม
สุวรรณ วลัยเสถียร นักกฎหมาย อดีตรัฐมนตรีช่วยว่าการกระทรวงพาณิชย์ หนึ่งในผู้ก่อตั้งพรรคไทยรักไทย (ถึงแก่กรรม 29 มีนาคม พ.ศ. 2563)
เอื้อน กลิ่นสาล อดีตพระราชาคณะเจ้าคณะรอง อดีตเจ้าอาวาสวัดสามพระยา
15 กรกฎาคม - วไลพร อัจฉริยะประสิทธิ์ สมาชิกสภาผู้แทนราษฎรจังหวัดนนทบุรี
17 กรกฎาคม
คิม จุง-บก อดีตนักวอลเลย์บอลหญิงชาวเกาหลีเหนือ
อาเลกซานดาร์ คาราจอร์เจวิช
21 กรกฎาคม - เสิ่น เตี้ยนเสีย นักแสดงชาวจีน (เสียชีวิต 19 กุมภาพันธ์ พ.ศ. 2551)
24 กรกฎาคม - จาง ถงจู่ ผู้กำกับภาพยนตร์ และนักแสดงชาวฮ่องกง
26 กรกฎาคม - เฮเลน เมียร์เรน นักแสดงชาวอังกฤษ
28 กรกฎาคม - จิม เดวิส ผู้เขียนการ์ตูนการ์ฟิลด์
30 กรกฎาคม
คงศักดิ์ วันทนา อดีตผู้บัญชาการทหารอากาศ อดีตรัฐมนตรีว่าการกระทรวงมหาดไทย
ปาทริก มอดียาโน นักประพันธ์ชาวฝรั่งเศส ได้รับรางวัลโนเบลสาขาวรรณกรรม
31 กรกฎาคม - วิลเลียม เวลด์ นักการเมืองอเมริกัน
สิงหาคม

สิงหาคม - เจ้า จี้ผิง นักแต่งเพลงจากมณฑลส่านซี
1 สิงหาคม - ดักลาส โอเชอร์ออฟ นักฟิสิกส์ชาวยิว อเมริกัน
4 สิงหาคม - คอร์ราโด ดัล ฟับโบร นักบอบสเลดชาวอิตาลี
8 สิงหาคม - อัสทรีด ฟรางค์ นักแสดงชาวเยอรมัน
9 สิงหาคม - เยาวลักษณ์ ชินวัตร อดีตกรรมการผู้จัดการบริษัท ภัทรประกันภัย จำกัด (เสียชีวิต 21 มีนาคม พ.ศ. 2552)
11 สิงหาคม - ประวิตร วงษ์สุวรรณ รองนายกรัฐมนตรี หัวหน้าและประธานคณะที่ปรึกษาคณะรักษาความสงบแห่งชาติ อดีตรัฐมนตรีว่าการกระทรวงกลาโหม อดีตผู้บัญชาการทหารบก
12 สิงหาคม
ฌ็อง นูแวล สถาปนิกชาวฝรั่งเศส
วิเศษ จูภิบาล อดีตรัฐมนตรีว่าการกระทรวงพลังงาน
13 สิงหาคม - สุภา สิริสิงห นักเขียนชาวไทย ศิลปินแห่งชาติ
14 สิงหาคม - สตีฟ มาร์ติน นักแสดงชาวอเมริกัน
15 สิงหาคม - พระครูคัมภีรธรรมวิสุทธิ์ (ทองคำ คมฺภีโร) พระวิปัสสนาจารย์
19 สิงหาคม
เฉลิมพล เอกอุรุ อดีตกรรมการมูลนิธิการต่างประเทศสราญรมย์ อดีตตุลาการศาลรัฐธรรมนูญ
ชาลส์ เวลสลีย์ ดยุกที่ 9 แห่งเวลลิงตัน
สาวิตต์ โพธิวิหค อดีตรัฐมนตรีประจำสำนักนายกรัฐมนตรี อดีตสมาชิกสภาผู้แทนราษฎร กรุงเทพมหานคร
เอียน กิลแลน นักร้องและนักแต่งเพลงชาวอังกฤษ
21 สิงหาคม - ปรีดา จุลละมณฑล อดีตนักจักรยานทีมชาติไทย (เสียชีวิต 28 มีนาคม พ.ศ. 2553)
22 สิงหาคม - อากร ฮุนตระกูล นักธุรกิจชาวไทย (เสียชีวิต 4 มีนาคม พ.ศ. 2543)
24 สิงหาคม - วินซ์ แม็กแมน โปรโมเตอร์มวยปล้ำอาชีพและนักมวยปล้ำอาชีพชาวอเมริกัน
29 สิงหาคม - ตุ่น จินตะเวช อดีตสมาชิกสภาผู้แทนราษฎรจังหวัดอุบลราชธานี (เสียชีวิต 28 เมษายน พ.ศ. 2558)
31 สิงหาคม
ยิตซัก เพิร์ลแมน นักไวโอลิน
แวน มอร์ริสัน นักร้องไอร์แลนด์
กันยายน

1 กันยายน - สุพจน์ ไข่มุกด์ อดีตตุลาการศาลรัฐธรรมนูญ
10 กันยายน
นันทวัน เมฆใหญ่ นักแสดง นักร้องเพลงลูกกรุง ชาวไทย
ปลิว ตรีวิศวเวทย์ วิศวกร นักธุรกิจชาวไทย
11 กันยายน - ฟรันซ์ เบคเคนเบาเออร์ อดีตนักฟุตบอลชาวเยอรมันกร ทัพพะรังสี
12 กันยายน - ยุมิโกะ ฟุจิตะ นักแสดงหญิงชาวญี่ปุ่น
14 กันยายน
กร ทัพพะรังสี อดีตรองนายกรัฐมนตรี อดีตรัฐมนตรีว่าการกระทรวงวิทยาศาสตร์และเทคโนโลยีและอดีตสมาชิกพรรคไทยรักไทย
ชัชวาลย์ ชมภูแดง อดีตรัฐมนตรีประจำสำนักนายกรัฐมนตรี อดีตรองโฆษกประจำสำนักนายกรัฐมนตรี อดีตสมาชิกสภาผู้แทนราษฎร จังหวัดร้อยเอ็ด
15 กันยายน - นครินทร์ ชาทอง ครูหนังตะลุง ศิลปินแห่งชาติ
17 กันยายน - พระพรหมเสนาบดี (พิมพ์ ญาณวีโร) พระราชาคณะเจ้าคณะรอง เจ้าอาวาสวัดปทุมคงคาราชวรวิหาร เจ้าคณะภาค 7
21 กันยายน - เจอร์รี บรักไฮเมอร์ โปรดิวเซอร์ภาพยนตร์และโทรทัศน์ ชาวอเมริกัน
29 กันยายน - ชวลิต อ่อนฉิม นักมวยสากลสมัครเล่นชาวไทย
30 กันยายน
เทียนฉาย กีระนันทน์ ประธานสภาปฏิรูปแห่งชาติ อดีตอธิการบดีจุฬาลงกรณ์มหาวิทยาลัย
ประยุทธ์ ศิริพานิชย์ อดีตรัฐมนตรีว่าการกระทรวงวิทยาศาสตร์และเทคโนโลยี สมาชิกสภาผู้แทนราษฎร จังหวัดมหาสารคาม
เอฮุด โอลเมิร์ต นายกรัฐมนตรีคนที่ 12 ของอิสราเอล
ตุลาคม

1 ตุลาคม - ราม นาถ โกวินท์ นักการเมืองและเป็นประธานธิบดีอินเดีย
2 ตุลาคม - ดอน แม็กลีน นักร้อง-นักแต่งเพลงชาวอเมริกัน
4 ตุลาคม - สมภพ เบญจาธิกุล นักแสดงชาวไทย
12 ตุลาคม
ดัสตี โรดส์ นักมวยปล้ำอาชีพและผู้ฝึกสอนชาวอเมริกัน (เสียชีวิต 11 มิถุนายน พ.ศ. 2558)
โวลฟรัม เบอร์เกอร์ นักแสดงชายชาวออสเตรีย
16 ตุลาคม - อำนวย คลังผา อดีตสมาชิกสภาผู้แทนราษฎรลพบุรี
18 ตุลาคม - โนะริโอะ วะกะโมะโตะ นักพากย์ชาวญี่ปุ่น
20 ตุลาคม - ปรัชญา เวสารัชช์ อดีตอธิการบดีมหาวิทยาลัยสุโขทัยธรรมาธิราช
21 ตุลาคม - สมเด็จพระมเหศวรนโรดม จักรพงศ์
24 ตุลาคม - สุลต่านชะรอฟุดดีน อิดริส ชาห์
29 ตุลาคม - ธารินทร์ นิมมานเหมินท์ อดีตรัฐมนตรีว่าการกระทรวงการคลัง
31 ตุลาคม -
เปโดร คาลอสแห่งออร์เลอ็อง-บรากังซา
พิมพ์พรรณ บูรณะพิมพ์ นักแสดงหญิงและนักแสดงตลกชาวไทย (เสียชีวิต 5 กรกฎาคม พ.ศ. 2560)
พฤศจิกายน

3 พฤศจิกายน
แกร์ท มึลเลอร์ อดีตนักฟุตบอลชาวเยอรมัน (ถึงแก่กรรม 15 สิงหาคม พ.ศ. 2564)
อมรา พงศาพิชญ์ อดีตประธานกรรมการสิทธิมนุษยชนแห่งชาติ
5 พฤศจิกายน - สมเด็จพิชัยเสนา เตีย บัญ นักการเมืองกัมพูชา
6 พฤศจิกายน - วิชัย วิวิตเสวี กรรมการ ป.ป.ช.
10 พฤศจิกายน - ทองลุน สีสุลิด นายกรัฐมนตรีของประเทศลาว
11 พฤศจิกายน
ดานิเอล ออร์เตกา นักการเมืองนิการากัว
ท่านผู้หญิงทัศนาวลัย ศรสงคราม พระธิดาในสมเด็จพระเจ้าพี่นางเธอ เจ้าฟ้ากัลยาณิวัฒนา กรมหลวงนราธิวาสราชนครินทร์ เป็นพระภาคิไนยใน พระบาทสมเด็จพระปรมินทรมหาภูมิพลอดุลยเดช ในหลวงรัชกาลที่ 9
12 พฤศจิกายน
นีล ยัง นักร้อง-นักแต่งเพลงชาวแคนาดา
สันติ ชัยวิรัตนะ อดีตรัฐมนตรี อดีตสมาชิกสภาผู้แทนราษฎรจังหวัดชัยภูมิ (เสียชีวิต 24 พฤษภาคม พ.ศ. 2543)
16 พฤศจิกายน - พงษ์อุดม ตรีสุขี อดีตสมาชิกสภาผู้แทนราษฎรจังหวัดพระนครศรีอยุธยา
18 พฤศจิกายน - อินทรัตน์ ยอดบางเตย อดีตสมาชิก สภานิติบัญญัติแห่งชาติ อดีตสมาชิกวุฒิสภา จังหวัดเชียงใหม่
20 พฤศจิกายน - เชาวรินธร์ ลัทธศักดิ์ศิริ อดีตรัฐมนตรีช่วยว่าการกระทรวงศึกษาธิการ และอดีตสมาชิกวุฒิสภา จังหวัดราชบุรี
21 พฤศจิกายน - โกลดี ฮอว์น นักร้อง ชาวอเมริกัน
25 พฤศจิกายน - อภิชาต สุขัคคานนท์ ประธานกรรมการการเลือกตั้ง กกต.
ธันวาคม

1 ธันวาคม
เบ็ตต์ มิดเลอร์ นักร้อง นักแสดง ดาราตลก ชาวอเมริกัน
ประยุทธ มหากิจศิริ นักธุรกิจชาวไทย
ศรชัย มนตริวัต อดีตสมาชิกสภาผู้แทนราษฎร แบบสัดส่วน อดีตรัฐมนตรีช่วยว่าการกระทรวงมหาดไทย
5 ธันวาคม - โมเช คัตซาฟ ประธานาธิบดีอิสราเอล
7 ธันวาคม - โมฮัมเหม็ด ออสมาน จาวารี ทนายความและนักการเมืองชาวโซมาเลีย ประธานรัฐสภากลางโซมาเลีย
9 ธันวาคม
กำชัย เรืองกาญจนเศรษฐ์ อดีตรัฐมนตรี และอดีตสมาชิกสภาผู้แทนราษฎรจังหวัดสุรินทร์
ฮวัง ฮเย-ซุก อดีตนักวอลเลย์บอลหญิงชาวเกาหลีเหนือ
10 ธันวาคม - ขจรศักดิ์ ศรีสวาสดิ์ อดีตสมาชิกสภาผู้แทนราษฎรจังหวัดร้อยเอ็ด (เสียชีวิต 7 เมษายน พ.ศ. 2541)
14 ธันวาคม - ธวัชวงศ์ ณ เชียงใหม่ อดีตสมาชิกสภาผู้แทนราษฎรจังหวัดเชียงใหม่ อดีตนายกองค์การบริหารส่วนจังหวัดเชียงใหม่
17 ธันวาคม
แจ๊กเกอลีน วิลสัน นักเขียนชาวอังกฤษ
สัมพันธ์ แป้นพัฒน์ อดีตสมาชิกสภาผู้แทนราษฎรจังหวัดนครศรีธรรมราช
22 ธันวาคม - ชัชนาถ เทพธรานนท์ นักวิทยาศาสตร์ชาวไทย
23 ธันวาคม - อันโตเนียว เซร์บันเตส แชมป์นักมวยสากลชาวโคลอมเบีย
24 ธันวาคม - เล็มมี นักร้อง - นักแต่งเพลงชาวอังกฤษ (เสียชีวิต 28 ธันวาคม พ.ศ. 2558)
27 ธันวาคม - คิม ฮุนชิ นักมวยสากลชาวเกาหลีใต้
28 ธันวาคม - สมเด็จพระราชาธิบดีพีเรนทระแห่งเนปาล (สวรรคต 1 มิถุนายน พ.ศ. 2544)
30 ธันวาคม - เดวี โจนส์ นักร้อง นักแต่งเพลง และนักแสดงชาวอังกฤษ (เสียชีวิต 29 กุมภาพันธ์ พ.ศ. 2555)
ไม่ทราบวันเกิด

ฉัตร มงคลชัย นักแสดงชาวไทย
ทองอินทร์ วงศ์โสธร อดีตอธิการบดี มหาวิทยาลัยสุโขทัยธรรมาธิราช
ภรณี มหานนท์ รองราชเลขานุการในพระองค์สมเด็จพระบรมราชินีนาถสำนักราชเลขาธิการ
ภิญโญ ทองเจือ อดีตนักแสดงชาวไทย
มานพ สัมมาบัติ ผู้กำกับละครโทรทัศน์ชาวไทย (เสียชีวิต 19 มกราคม พ.ศ. 2554)
เสกศักดิ์ ภู่กันทอง นักร้องลูกทุ่งชาวไทย (เสียชีวิต 1 กุมภาพันธ์ พ.ศ. 2527)
หวัง สิวหยุน นักแสดงหญิงชาวสิงคโปร์ (เสียชีวิต 9 สิงหาคม พ.ศ. 2560)
อากังฟู เจ้าของนิตรสารปลุกใจเสือป่า
ดูเพิ่ม

บุคคลที่เกิดในปี พ.ศ. 2490
บุคคลที่เกิดในปี พ.ศ. 2489
บุคคลที่เกิดในปี พ.ศ. 2487
บุคคลที่เกิดในปี พ.ศ. 2486
บุคคลที่เกิดในปี พ.ศ. 2485
บุคคลที่เกิดในปี พ.ศ. 2484
บุคคลที่เกิดในปี พ.ศ. 2483
บุคคลที่เกิดในปี พ.ศ. 2482
บุคคลที่เกิดในปี พ.ศ. 2481
อำเภอนาวัง

| อำเภอนาวัง |
| --- | --- |
อำเภอ
การถอดเสียงอักษรโรมัน
 • อักษรโรมัน: Amphoe Na Wang
วัดถ้ำเอราวัณ
คำขวัญ: สวยสุดล้ำถ้ำผาเวียง ลำพะเนียง น้ำใส ประเพณีขึ้นเขาไหว้พระ แดนธรรมะถ้ำเอราวัณ
แผนที่จังหวัดหนองบัวลำภู เน้นอำเภอนาวัง
พิกัด: 17°19′22″N 102°4′21″E﻿ / ﻿17.32278°N 102.07250°E﻿ / 17.32278; 102.07250
ประเทศ:  ไทย
จังหวัด: หนองบัวลำภู
พื้นที่
 • ทั้งหมด: 322.500 ตร.กม. (124.518 ตร.ไมล์)
ประชากร (2564)
 • ทั้งหมด: 37,277 คน
 • ความหนาแน่น: 115.59 คน/ตร.กม. (299.4 คน/ตร.ไมล์)
รหัสไปรษณีย์ : 39170
รหัสภูมิศาสตร์: 3906
ที่ตั้งที่ว่าการ: ที่ว่าการอำเภอนาวัง เลขที่ 5 หมู่ที่ 13 ตำบลนาเหล่า อำเภอนาวัง จังหวัดหนองบัวลำภู 39170
 ส่วนหนึ่งของสารานุกรมประเทศไทย
นาวัง เป็นอำเภอหนึ่งในจังหวัดหนองบัวลำภู
ถ้ำเอราวัณ หรือ ถ้ำช้าง ตั้งอยู่ในตำบลวังทอง หนึ่งสถานที่ท่องเที่ยวที่สวยงามของหนองบัวลำภู เป็นถ้ำหินปูนขนาดใหญ่ตั้งอยู่บนเขาชาวบ้านเรียกเขานี้ว่า “ผาถ้ำช้าง”  เนื่องจากลักษณะเหมือนกับช้างหมอบ
รถสองแถว (บริเวณอำเภอนาวัง)
ที่ตั้งและอาณาเขต

อำเภอนาวังมีอาณาเขตติดต่อกับอำเภอข้างเคียง ดังนี้
ทิศเหนือ ติดต่อกับอำเภอนาด้วง (จังหวัดเลย)
ทิศตะวันออก ติดต่อกับอำเภอนากลาง
ทิศใต้ ติดต่อกับอำเภอศรีบุญเรือง
ทิศตะวันตก ติดต่อกับอำเภอนาด้วงและอำเภอเอราวัณ (จังหวัดเลย)
ประวัติ

ท้องที่อำเภอนาวังเดิมเป็นส่วนหนึ่งของอำเภอนากลาง ทางราชการได้แบ่งพื้นที่การปกครองออกมาตั้งเป็น กิ่งอำเภอนาวัง ตามประกาศกระทรวงมหาดไทยเมื่อวันที่ 31 มีนาคม พ.ศ. 2537 โดยมีผลบังคับตั้งแต่วันที่ 30 เมษายน ปีเดียวกัน และต่อมาในวันที่ 15 กันยายน พ.ศ. 2540 ได้มีพระราชกฤษฎีกายกฐานะขึ้นเป็น อำเภอนาวัง โดยมีผลบังคับตั้งแต่วันที่ 26 กันยายน ปีเดียวกัน
วันที่ 25 เมษายน 2510 ตั้งตำบลนาแก แยกออกจากตำบลนากลาง
วันที่ 5 สิงหาคม 2512 ตั้งตำบลนาเหล่า แยกออกจากตำบลนาแก
วันที่ 14 ตุลาคม 2512 เปลี่ยนแปลงเขตตำบลนาเหล่า โดยเปลี่ยนแปลงแนวเขตระหว่างตำบลหนองหญ้าปล้อง อำเภอวังสะพุง จังหวัดเลย กับเขตตำบลนาเหล่า อำเภอนากลาง จังหวัดอุดรธานี โดยใช้กึ่งกลางลำห้วยมะนาว เป็นแนวแบ่งเขต
วันที่ 23 ตุลาคม 2527 ตั้งตำบลวังทอง แยกออกจากตำบลนาเหล่า
วันที่ 15 กันยายน 2532 ตั้งตำบลวังปลาป้อม แยกจากตำบลนาแก
วันที่ 22 เมษายน 2535 จัดตั้งสุขาภิบาลนาเหล่า ในท้องที่หมู่ 1-2,5,7 ตำบลนาเหล่า และหมู่ 1,6,13 ตำบลนาแก
วันที่ 13 พฤศจิกายน 2535 ตั้งตำบลเทพคีรี แยกจากตำบลนาแก ตำบลด่านช้าง และตำบลนาเหล่า
วันที่ 2 กันยายน 2536 แยกพื้นที่อำเภอหนองบัวลำภู อำเภอนากลาง อำเภอโนนสัง อำเภอศรีบุญเรือง และอำเภอสุวรรณคูหา จังหวัดอุดรธานี มาตั้งเป็น จังหวัดหนองบัวลำภู และเปลี่ยนชื่ออำเภอหนองบัวลำภู เป็นอำเภอเมืองหนองบัวลำภู
วันที่ 30 เมษายน 2537 แยกพื้นที่ตำบลนาเหล่า ตำบลนาแก ตำบลวังทอง ตำบลวังปลาป้อม และตำบลเทพคีรี จากอำเภอนากลาง มาตั้งเป็น กิ่งอำเภอนาวัง และให้ขึ้นกับการปกครองกับอำเภอนากลาง
วันที่ 26 กันยายน 2540 ยกฐานะจากกิ่งอำเภอนาวัง อำเภอนากลาง เป็น อำเภอนาวัง
วันที่ 25 พฤษภาคม 2542 ยกฐานะจากสุขาภิบาลนาเหล่า เป็นเทศบาลตำบลนาเหล่า ด้วยผลของกฎหมาย
การแบ่งเขตการปกครอง > . .การปกครองส่วนภูมิภาค

อำเภอนาวังแบ่งเขตการปกครองย่อยออกเป็น 5 ตำบล 51 หมู่บ้าน ได้แก่
| ลำดับ | อักษรไทย | อักษรโรมัน | จำนวนหมู่บ้าน | จำนวนประชากร (ธันวาคม 2565) |
| --- | --- | --- | --- | --- |
| 1. | นาเหล่า | Na Lao | 13 | 8,880 |
| 2. | นาแก | Na Kae | 10 | 7,905 |
| 3. | วังทอง | Wang Thong | 12 | 8,779 |
| 4. | วังปลาป้อม | Wang Pla Pom | 8 | 6,926 |
| 5. | เทพคีรี | Thep Khiri | 8 | 4,707 |
การแบ่งเขตการปกครอง > การปกครองส่วนท้องถิ่น

ท้องที่อำเภอนาวังประกอบด้วยองค์กรปกครองส่วนท้องถิ่น 6 แห่ง ได้แก่
เทศบาลตำบลนาเหล่า ครอบคลุมพื้นที่บางส่วนของตำบลนาเหล่าและตำบลเทพคีรี
องค์การบริหารส่วนตำบลนาเหล่า  ครอบคลุมพื้นที่ตำบลนาเหล่า (นอกเขตเทศบาลตำบลนาเหล่า)
องค์การบริหารส่วนตำบลนาแก ครอบคลุมพื้นที่ตำบลนาแกทั้งตำบล
องค์การบริหารส่วนตำบลวังทอง ครอบคลุมพื้นที่ตำบลวังทองทั้งตำบล
องค์การบริหารส่วนตำบลวังปลาป้อม ครอบคลุมพื้นที่ตำบลวังปลาป้อมทั้งตำบล
องค์การบริหารส่วนตำบลเทพคีรี ครอบคลุมพื้นที่ตำบลเทพคีรี (นอกเขตเทศบาลตำบลนาเหล่า)
วัดโคกอู่ทอง

| วัดโคกอู่ทอง |
| --- | --- |
ที่ตั้ง: ตำบลโพธิ์งาม อำเภอประจันตคาม จังหวัดปราจีนบุรี
ประเภท: วัดราษฎร์
นิกาย: มหานิกาย
 สถานีย่อยพระพุทธศาสนา
วัดโคกอู่ทอง เป็นวัดราษฎร์สังกัดคณะสงฆ์ฝ่ายมหานิกาย ตั้งอยู่ในตำบลโพธิ์งาม อำเภอประจันตคาม จังหวัดปราจีนบุรี ที่ดินตั้งวัดมีเนื้อที่ 13 ไร่ 1 งาน 25 ตารางวา มีที่ธรณีสงฆ์จำนวน 2 แปลง เนื้อที่ 6 ไร่ 1 งาน 54 ตารางวา
วัดโคกอู่ทองตั้งวัดเมื่อ พ.ศ. 2309 ได้รับพระราชทานวิสุงคามสีมาเมื่อวันที่ 23 สิงหาคม พ.ศ. 2477 โดย พ.ศ. 2473 พระศรี เป็นเจ้าอาวาส ได้ซื้อที่ดินจากนายโช ประมาณ 6 ไร่ เป็นเงิน 40 บาท พื้นที่เป็นเนินสูงกว่าที่เดิมเพื่อสร้างวัดใหม่ แต่ยังคงใช้ชื่อเดิม ต่อมา พ.ศ. 2475 ได้มีผู้บริจาคที่ดินให้วัดจำนวน 6 ไร่ 3 งาน 30 ตารางวา และ พ.ศ. 2534 พระครูธำรงโพธิเขต ได้ซื้อที่ดินอีก 1 แปลง รวมมีที่ดินตั้งวัดมีเนื้อที่ 13 ไร่ 1 งาน 25 ตารางวา
อาคารเสนาสนะที่สำคัญ ได้แก่ อุโบสถสร้างเมื่อ พ.ศ. 2477 ศาลาการเปรียญสร้างเมื่อ พ.ศ. 2517 และมหามณฑปสไตล์เรเนซองส์เริ่มสร้างเมื่อ พ.ศ. 2556 มาแล้วเสร็จ พ.ศ. 2562 ขนาดความสูง 32 เมตร กว้างและยาว 24 เมตร จัดสร้างขึ้นเพื่อครอบสรีระสังขารของหลวงปู่โสฬสที่บรรจุอยู่โรงเรือนแก้วใส ด้านหน้ามหามณฑปประดิษฐานรูปหล่อองค์หลวงปู่โสฬส มีครุฑและสิงขรรายล้อมแท่นรูปหล่อ ปิดยอดด้วยฉัตรจำลองรูปโดมสีเขียวตัดกับทองด้านบน และมีพระบรมสารีริกธาตุที่ได้จากมูลนิธิพระบรมธาตุในพระสังฆราชูปถัมภ์ สมเด็จพระสังฆราชเจ้า กรมหลวงวชิรญาณสังวร
วัดมีเกจิอาจารย์คือหลวงพ่อโสฬส ยโสธโร เกจิอาจารย์ชื่อดังสายเครื่องรางของขลังที่มีลูกศิษย์มากมาย
ตำบลลาดบัวขาว (อำเภอบ้านโป่ง)

| ตำบลลาดบัวขาว |
| --- | --- |
ตำบล
การถอดเสียงอักษรโรมัน
 • อักษรโรมัน: Tambon Lat Bua Khao
วัดลาดบัวขาว
ประเทศ: ไทย
จังหวัด: ราชบุรี
อำเภอ: บ้านโป่ง
พื้นที่
 • ทั้งหมด: 13.62 ตร.กม. (5.26 ตร.ไมล์)
ประชากร (2562)
 • ทั้งหมด: 6,754 คน
 • ความหนาแน่น: 495.90 คน/ตร.กม. (1,284.4 คน/ตร.ไมล์)
รหัสไปรษณีย์ : 70110
รหัสภูมิศาสตร์: 700515
 ส่วนหนึ่งของสารานุกรมประเทศไทย
ลาดบัวขาว เป็นตำบลหนึ่งในการปกครองของอำเภอบ้านโป่ง จังหวัดราชบุรี
ประวัติ

ตำบลลาดบัวขาว จากการบันทึกของนักประวัติศาสตร์ สถิต เลิศวิชัย ได้บันทึกไว้ว่า ตำบลลาดบัวขาวเดิมเป็น "อำเภอลาดบัวขาว" ตั้งขึ้นเป็นครั้งแรกเมื่อ พ.ศ. 2445 โดยเอาพื้นที่เขตตำบลท่าผา ตำบลธรรมเสน และตำบลลาดบัวขาว รวมกันตั้งเป็นอำเภอลาดบัวขาวและในขณะนั้นที่ตั้งของที่ว่าการอำเภอลาดบัวขาวคือบริเวณที่วัดลาดบัวขาวปัจจุบันต่อมาในปี พ.ศ. 2446 หรือรัตนโกสินทร์ศก (ร.ศ.) 124 ทางราชการได้ย้ายที่ตั้งที่ว่าการอำเภอลาดบัวขาวไปตั้งใหม่ที่ตำบลพงตึก และได้เปลี่ยนชื่อจากอำเภอลาดบัวขาว เป็นอำเภอพระแท่น ตำบลลาดบัวขาว จึงขึ้นอยู่กับอำเภอพระแท่น จังหวัดราชบุรี ต่อมาในปี พ.ศ. 2453 สมัยขุนศรีสรนานิคม หรือมหาจันทร์ ปุญสิริ เป็นนายอำเภอได้ย้ายที่ว่าการอำเภอพระแท่นจากตำบลพงตึกมาตั้งใหม่ที่หมู่บ้านถ้ำมะกา และต่อมาได้เปลี่ยนชื่ออำเภอพระแท่นเป็นอำเภอท่ามะกา ในปี พ.ศ. 2460 สมัยขุน รามบุรีรักษ์ (แอร่ม สุนทรศารทูล) เป็นนายอำเภอ ตำบลลาดบัวขาวจึงขึ้นอยู่กับอำเภอท่ามะกา จังหวัดราชบุรีและ ในปี พ.ศ. 2480 ทางราชการได้โอนอำเภอท่ามะกาไปขึ้นกับจังหวัดกาญจนบุรี และได้โอนตำบลลาดบัวขาวไปขึ้นกับอำเภอบ้านโป่ง จังหวัดราชบุรีจนถึงปัจจุบัน
สภาพพื้นที่โดยทั่วไป

สภาพพื้นที่โดยทั่วไปเป็นที่ราบลุ่ม  มีแหล่งน้ำธรรมชาติที่สำคัญคือแม่น้ำแม่กลองไหลผ่านประชากรส่วนใหญ่ประกอบอาชีพเกษตรกรรม  รองลงมาคือรับจ้าง  และค้าขาย    การคมนาคมสะดวก  สำหรับนอกภาคเกษตรกรรมประชากรส่วนใหญ่  จะไปทำงานในโรงงานประเภทต่าง ๆ ภายในอำเภอบ้านโป่ง  อำเภอเมืองราชบุรี  และจังหวัดใกล้เคียงเช่น นครปฐม  กาญจนบุรี  กรุงเทพฯ  เป็นต้น
การแบ่งเขตการปกครอง

ตำบลลาดบัวขาวมีหมู่บ้านจำนวน 7 หมู่บ้าน อยู่ในเขตความรับผิดชอบขององค์การบริหารส่วนตำบลลาดบัวขาวทั้ง 7 หมู่บ้าน
หมู่ที่ 1	บ้านท่าต้นจันทร์
หมู่ที่ 2	บ้านขอบลาด
หมู่ที่ 3	บ้านทุ่งทอง
หมู่ที่ 4	บ้านลาดบัวขาว
หมู่ที่ 5	บ้านหลังโรงหีบ
หมู่ที่ 6	บ้านท่าศาลเจ้า
หมู่ที่ 7	บ้านรางวาลย์
อาณาเขต

ตำบลลาดบัวขาว มีอาณาเขตติดต่อกับตำบล อำเภอ จังหวัด ดังนี้
ทิศเหนือ ติดต่อกับตำบลท่าผา อำเภอบ้านโป่งและอำเภอท่ามะกา จังหวัดกาญจนบุรี
ทิศใต้ ติดต่อกับตำบลเบิกไพร อำเภอบ้านโป่ง
ทิศตะวันออก ติดต่อกับตำบลปากแรต
ทิศตะวันตก ติดต่อกับตำบลท่าเสา อ.ท่ามะกา จ.กาญจนบุรี
องค์กรปกครองส่วนท้องถิ่น

ตำบลลาดบัวขาว มีหน่วยการปกครองท้องถิ่นคือ องค์การบริหารส่วนตำบลลาดบัวขาว ตั้งอยู่ที่ หมู่ที่4 ตำบลลาดบัวขาว อำเภอบ้านโป่ง จังหวัดราชบุรี ได้รับการจัดตั้งขึ้นเมื่อวันที่ 23 กุมภาพันธ์ 2540
ศาสนสถาน

วัดลาดบัวขาว หมู่ที่ 4 ตำบลลาดบัวขาว
วัดรางวาลย์ หมู่ที่ 7 ตำบลลาดบัวขาว